wickkiey/tamil-wikipedia-markdown huggingface dataset:
# வார்ப்புரு:Boxboxtop

| Parameter | Valid values |  |
| --- | --- | --- |
| <code>align</code> | <code></code>, <code></code>, or <code></code> (default) |  |
| <code>backgroundcolor</code> | Any web color (name or <tt>#XXXXXX</tt> hex format). Defaults to <tt>#FFFFFF</tt>. |  |
| <code>bordercolor</code> | Any web color (name or <tt>#XXXXXX</tt> hex format). Defaults to <tt>#99B3FF</tt>. |  |
| <code>extra-css</code> | Allows you to provide additional CSS style information. |  |
| <code>textcolor</code> | Any web color (name or <tt>#XXXXXX</tt> hex format). Defaults to <tt>#000000</tt>. |  |
| <code>toptext</code> | Overrides the standard text and link. Can include wiki-markup. | } |

You may also insert breaks by using . See that template for details.  

## Hiding userboxes
You can hide userboxes which utilize this (as well as a few other) forms of template-based userbox organization. Simply edit your userspace CSS override (for example, monobook.css for the Monobook skin) and add the following–  

<code></code>
# சர்வதேச இசை வகைகள்

**சர்வதேச இசை வகைகள்** மூன்று வகையாகப் பிரிக்கப்பட்டுள்ளது. அவையாவன:  
1. மெல்லிசை (*melody*)
1. பாலிபோனி (*polyphony*)
1. ஹார்மனி (*harmony*)

மெல்லிசையில் ஒற்றை சுவரங்கள் ஒன்றன் பின் ஒன்றாக தொடர்ச்சியாய் ஒரு முறையை அனுசரித்து வரும். பாலிபோனி இசையில் ஒரு முறையை தழுவி அமைக்கப்பட்டுள்ள பல கீதங்கள் ஒரே தருணத்தில் வாசிக்கப்படும். ஹார்மனிக்கல் இசையில் சுவரத்தொகுதிகள் அல்லது சுவர அடுக்குகள் ஒன்றன் பின் ஒன்றாக தொடர்ச்சியாய் வரும். அதாவது ஒரு சுவரத்தை வாசிக்கும் போதே அதன் இணை, நட்பு சுவரங்கள் கூடவே வாசிக்கப்படும்.  

இந்தியா முதலிய கீழ்நாட்டுப் பகுதிகளில் மெல்லிசையைக் கேட்கலாம். ஐரோப்பிய நாகரிகம் பரவியுள்ள மற்றைய தேசங்களிலும் பாலிபோனி, ஹார்மனிக்கல் இசையைக் கேட்கலாம்.  

இந்திய இசையை ராக சங்கீதம் எனக்கூறுவர். ராக சங்கீதத்திலுள்ள நுண்மையான சுருதிகள், கமகங்கள் முதலிய இசைத் தத்துவங்களை மேற்கத்திய இசையில் காணமுடியாது.
# மாயாமாளவகௌளை

**மாயாமாளவகௌளை** என்பது கருணை, பக்தி ஆகிய உணர்ச்சிகளை வெளிப்படுத்தும் இராகம் ஆகும். கருநாடக இசையின் 15 வது மேளகர்த்தா எப்போதும் பாடத்தகுந்த இராகம். இந்துஸ்தானி இசையில் இதற்கு *பைரவ தாட்* எனப் பெயர்.  

## இலக்கணம்

| அவரோகணம்: | ஸ் நி<sub>3</sub> த<sub>1</sub> ப ம<sub>1</sub> க<sub>3</sub> ரி<sub>1</sub> ஸ | } |
| --- | --- | --- |

- *அக்னி* என அழைக்கப்படும் 3 வது வட்டத்தில் (சக்கரத்தில்) 3 வது மேளம்.
- இந்த இராகத்தின் பழைய பெயர் மாளவகௌளை ஆகும். கடபயாதி திட்டத்திற்காக மாயாமாளவகௌளை என நீட்டப்பட்டுள்ளது.
- இந்த இராகத்தில் ஷட்ஜம், சுத்த ரிஷபம்(ரி<sub>1</sub>), அந்தர காந்தாரம்(க<sub>3</sub>), சுத்த மத்திமம்(ம<sub>1</sub>), பஞ்சமம், சுத்த தைவதம்(த<sub>1</sub>), காகலி நிஷாதம்(நி<sub>3</sub>) ஆகிய சுரங்கள் வருகின்றன.

## சிறப்பு அம்சங்கள்
- 2 பெயர்களை உடைய ஸ்வரஸ்தானங்கள் இந்த இராகத்தில் வராததாலும், ஜண்டை ஸ்வர்க்கோர்வைகள், தாட்டு ஸ்வரக்கோர்வைகள் மற்றும் துரித கால, சௌக்க காலக் கோர்வைகள் இந்த இராகத்திற்குப் பொருத்தமாக வருவதாலும் மாணவ மாணவியர் முதன் முதலில் பயிற்சி செய்ய வேண்டிய வரிசைகளை இந்த இராகத்தில் நம் முன்னோர்கள் இயற்றியுள்ளனர்.
- பல ஜன்ய இராகங்களை உடைய பழமையான மேளம்.
- இதன் எண்ணை (15) திருப்பிப் போட்டால் இதன் நேர் பிரதி மத்திம மேளமாகிய காமவர்த்தனியின் எண் (51) வரும்.
- இதன் ரி, ம முறையே கிரக பேதத்தின் வழியாக ரசிகப்பிரியா (72), சிம்மேந்திரமத்திமம் (57) மேளகர்த்தா இராகங்களை கொடுக்கும் (மூர்ச்சனாகாரக மேளம்).

## உருப்படிகள்

| கீதம் | *கணநாதா* | பொன்னையாபிள்ளை | திஸ்ரஏகம் |  |
| --- | --- | --- | --- | --- |
| கிருதி | *துளசிதள முலசே* | தியாகராஜ சுவாமிகள் | ரூபகம் |  |
| கிருதி | *விதுலகும்ரொக்கெதா * | தியாகராஜ சுவாமிகள் | ஆதி |  |
| கிருதி | *மேருசமான * | தியாகராஜ சுவாமிகள் | மத்தியாதி |  |
| கிருதி | *ஆடிக்கொண்டார்* | முத்துத் தாண்டவர் | ஆதி |  |
| கிருதி | *ஸ்ரீநாதாதி* | முத்துசுவாமி தீட்சிதர் | ஆதி |  |
| கிருதி | *தேவ தேவ* | சுவாதித் திருநாள் ராம வர்மா | ரூபகம் |  |
| கிருதி | *நான் என் செய்வேன்* | கோடீஸ்வர ஐயர் | ஆதி |  |
| கிருதி | *தேவாதிதேவ* | மைசூர் சதாசிவராயர் | ரூபகம் |  |
| கிருதி | *கணபதியே* | பெரியசாமித் தூரன் | ரூபகம் |  |
| கீதம் | *ரவிகோடிதேஜ* | வெங்கடமகி | மட்டியம் | } |

## ஜன்ய இராகங்கள்
மாயாமாளவகௌளையின் ஜன்ய இராகங்கள் இவை.  
- பரசு
- சாவேரி
- கௌளிபந்து
- நாதநாமக்கிரியா
- பௌளி
- மலஹரி
- கௌளை
- ரேவகுப்தி
- ஜகன்மோகினி
- குர்ஜரி
- மேச்சபௌளி
- சிந்துராமக்கிரியா
- பூரணபஞ்சமம்
- குண்டக்கிரியா
- மேகரஞ்சனி
- கௌரி
- மித்திரகிரணி
- லலிதகௌரி
- கிருஷ்ணவேணி
- நேப்பாளகௌள
- பாஞ்சாலி
- ருக்மாம்பரி
- மதராங்கப்பிரியா
- கோபிகாகுசும
- தாரவம்
- கரக
- பாவினி

## திரையிசைப் பாடல்கள்
மாயாமாளவகௌளை இராகத்தில் அமைந்த திரையிசைப் பாடல்கள் இவை.  

- மாசறு பொன்னே - தேவர்மகன்
- *இதழில் கதை எழுதும் நேரமிது* :- உன்னால் முடியும் தம்பி
- *அல்லா உன் ஆணைப்படி*
- *பூங்கதவே தாழ் திறவாய்* :- நிழல்கள்
- *கல்லெல்லாம் மாணிக்க கல் ஆகுமா*
- *மருத மரிக்கொழுந்து வாசம்* - எங்க ஊரு பாட்டுக்காரன்
- *நிலவே நீ இந்த சேதி சொல்லாயோ* - திருநீலகண்டர்
- *அந்தப்புரத்தில் ஒரு மகராணி* - தீபம்
- *சொல்லாயோ சோலைக்கிளி* - அல்லி அர்ஜுனா
# ஆசிரியர் நாள்

**ஆசிரியர் நாள்** என்பது கல்வி பயிற்றுவிக்கும் ஆசிரியர்களுக்கு நன்றி செலுத்தும் வகையில் பல்வேறு நாடுகளில் பல்வேறு நாட்களில் கொண்டாடப்படுகிறது. சில நாடுகளில் விடுமுறை நாளாகவும், பிற நாடுகளில் பணி நாளாகவும் உள்ளது.  

## நாடுகளின் அடிப்படையில் ஆசிரியர் நாளின் தேதி
| ஆப்கானித்தான் | 3 |  |
| --- | --- | --- |
| அல்பேனியா | 7 |  |
| அல்சீரியா | 28 |  |
| அர்ச்சென்டினா | 11 |  |
| ஆர்மீனியா | மாதத்தின் முதல் ஞாயிறு |  |
| ஆஸ்திரேலியா | மாதத்தின் கடை வெள்ளி |  |
| அசர்பைஜான் | 5 |  |
| பக்ரைன் | 28 |  |
| பெலருஸ் | மாதத்தின் முதல் ஞாயிறு |  |
| புரூணை | 23 |  |
| பூட்டான் | 2 |  |
| பொலிவியா | 6 |  |
| பிரேசில் | 15 |  |
| பல்கேரியா | 5 |  |
| சிலி | 16 |  |
| கொலொம்பியா | 15 |  |
| சீன மக்கள் குடியரசு | 10 |  |
| செக் குடியரசு | 28 |  |
| எக்குவடோர் | 13 |  |
| எகிப்து | 28 |  |
| எல் சால்வடோர் | 22 |  |
| எசுத்தோனியா | 5 |  |
| செருமனி | 5 |  |
| குவாத்தமாலா | 25 |  |
| ஆங்காங் | 10 |  |
| அங்கேரி | மாதத்தின் முதல் ஞாயிறு |  |
| இந்தியா | 5 |  |
| இந்தோனேசியா | 25 |  |
| ஈரான் | 2 |  |
| ஈராக் | 1 |  |
| யமேக்கா | 6 |  |
| ஜோர்தான் | 28 |  |
| லித்துவேனியா | 5 |  |
| லெபனான் | 9 |  |
| லிபியா | 28 |  |
| மலேசியா | 16 |  |
| மெக்சிகோ | 15 |  |
| மொல்டோவா | 5 |  |
| மங்கோலியா | மாதத்தின் முதல் சனி மற்றும் ஞாயிறு |  |
| மொரோக்கோ | 28 |  |
| நேபாளம் | நேபாள மாதம் அஷாதின் வறும் முழு நிலவு தினம் |  |
| நியூசிலாந்து | 29 |  |
| ஓமான் | 28 |  |
| பாக்கித்தான் | 5 |  |
| பனாமா | 1 |  |
| பராகுவே | 30 |  |
| பெரு | 6 |  |
| பிலிப்பீன்சு | 5 |  |
| போலந்து | 14 |  |
| கத்தார் | 5 |  |
| உருமேனியா | 5 ? |  |
| உருசியா | 5 |  |
| சவுதி அரேபியா | 28 |  |
| செர்பியா | 5 |  |
| சிங்கப்பூர் | மாதத்தின் முதல் வெள்ளி |  |
| சிலோவாக்கியா | 28 |  |
| தென் கொரியா | 15 (சியோலில் 1963 முதல் மற்றும் சுன்சு நகரில் 1964 முதல்) |  |
| இலங்கை | 6 |  |
| எசுப்பானியா | 29 |  |
| சிரியா | 18 |  |
| தாய்வான் (சீனக் குடியரசு) | 28 |  |
| தாய்லாந்து | 16 |  |
| துனீசியா | 28 |  |
| துருக்கி | 24 |  |
| உக்ரைன் | மாதத்தின் முதல் ஞாயிறு |  |
| ஐக்கிய அரபு அமீரகம் | 28 |  |
| அமெரிக்க ஐக்கிய நாடு | மாதத்தின் முதல் வாரம் தேசிய ஆசிரியர் வாரமாகக் கொண்டாடப்படுகின்றது. அவ்வாரத்தின் செவ்வாய்க் கிழமை ஆசிரியர் நாள் ஆகும் |  |
| உசுபெக்கிசுத்தான் | 1 |  |
| வியட்நாம் | 20 |  |
| யெமன் | 28 |  |
| மொரிசியசு | 5 | } |

## இந்தியாவில் ஆசிரியர் நாள்

இந்தியாவில் முன்னாள் குடியரசுத் தலைவர் முனைவர் சர்வபள்ளி இராதாகிருஷ்ணனின் பிறந்த நாளான செப்டம்பர் 5-ம் நாள் ஆசிரியர்கள் நாளாகக் கொண்டாடப்படுகிறது. ஓர் ஆசிரியரான அவர், தனது நண்பர்களும் மாணாக்கரும் தனது பிறந்த நாளைக் கொண்டாட வேண்டும் என விரும்பியபோது, அந்நாளை ஆசிரியர் நாளாகக் கொண்டாடுமாறு வேண்டுகோள் விடுத்தார். 2014 இல் இந்நாளை பெயர் மாற்றம் செய்து, *குரு உத்சவ்* என்று கொண்டாட வேண்டுமென மத்திய தேசிய ஜனநாயகக் கூட்டணி அரசு அறிக்கை வெளியிட்டது. ஆனால் பெயர் மாற்றம் செய்யப்படவில்லை என்றும் அந்நாளுக்குரிய கட்டுரைப் போட்டிக்கே அப்பெயர் இடப்பட்டுள்ளதாகவும் நடுவண் கல்வி அமைச்சர் விளக்கம் தெரிவித்தார்.
# காட்மாண்டு


**காத்மாண்டு** அல்லது **காட்மாண்டூ** (நேபாள மொழி:काठमाडौं, நேபாள் பாசா:यें) நேபாளத்தின் தலைநகரமாகும். மேலும் இந்நகரம் பாக்மதி மாநிலம் மற்றும் காத்மாண்டு மாவட்டத்தின் தலைநகராகவும் உள்ளது. இது மத்திய நேபாளத்தின் காத்மாண்டு சமவெளியில் பாக்மதி ஆற்றின் கரையில் அமைந்துள்ளது. நேபாள நாட்டில் உள்ள நான்கு உலகப் பாரம்பரியக் களங்களில் காத்மாண்டு சமவெளியும் ஒன்றாக உள்ளது.  

## வரலாறு
காத்மாண்டு சமவெளியில் கிமு 900 முதலே மனிதக் குடியிருப்புகள் இருந்து வந்துள்ளன, இங்கு கிடைத்துள்ள தொல் பொருட்கள் கிறித்துவுக்கு முன் பல நூற்றாண்டுகள் பழைமை வாய்ந்தவையாகும். இங்கு கிடைத்துள்ள மிகப்பழைய எழுத்துப் பதிவுகள் கிபி 185 ஐச் சேர்ந்தவையாகும். கௌதம புத்தர் தமது சீடருடன் கிமு 6வது நூற்றாண்டளவில் சில காலம் இங்கு வசித்ததாக கூறப்படுகிறது ஆனாலும் இதற்கு ஆதாரங்கள் இல்லை.  
## அரண்மனைகள் & பிற
- தர்பார் சதுக்கம்
- தாபாதலி அரண்மனை
- சிங்க அரண்மனை
- நாராயணன்ஹிட்டி அரண்மனை
- அனுமான் தோக்கா
- காத்மாண்டு நகரச் சதுக்கம்
- திரிபுவன் பன்னாட்டு வானூர்தி நிலையம்

## உலக பாரம்பரியக் களங்கள்
காத்மாண்டு சமவெளியில் அமைந்த ஏழு பண்பாட்டு உலக பாரம்பரியக் களங்கள்;.  
1. காத்மாண்டு நகரச் சதுக்கம்
1. பக்தபூர் நகர சதுக்கம்
1. பதான் தர்பார் சதுக்கம்
1. பசுபதிநாத் கோவில்
1. சங்கு நாராயணன் கோயில்
1. பௌத்தநாத்து
1. சுயம்புநாதர் கோயில்

## இதனையும் காண்க
- காத்மாண்டு சமவெளி
- திரிபுவன் பல்கலைக்கழகம்
- நேபாளத்தின் வரலாறு

## 2015 நிலநடுக்கம்
ஏப்ரல் - மே 2015 நிலநடுக்கத்தில் காத்மாண்டு நகரம் மிகவும் சேதமடைந்தது. எண்ணற்ற மனித உயிர்களை கொள்ளை கொண்டது. தொன்மை மிக்க கட்டிடங்களையும், வழிபாட்டுத் தலங்களும் சேதமடைந்தது.
# கிழக்குத் திமோர்


**கிழக்குத் திமோர்** (*East Timor*, , தேதுனம்: **Timór Lorosa'e**, ), அல்லது **திமோர்-லெசுடே மக்களாட்சிக் குடியரசு** (*Democratic Republic of Timor-Leste*, ) என்பது தென் கிழக்கு ஆசியாவில் திமோர் தீவின் கிழக்குப் பகுதியிலும் அருகாமையில் உள்ள அதௌரு தீவுகளிலும் இந்தோனேசியாவின் மேற்குத் திமோரின் கிழக்கு பகுதியில் உள்ள நாடாகும். இது அவுஸ்திரேலியா வின் டார்வின் நகருக்கு வடமேற்குத் திசையில் 400 மைல் தொலைவில் அமைந்துள்ளது.  

திமோர் என்பது "திமூர்" என்ற கிழக்கு என்ற பொருளுடைய மலேசிய மற்றும் இந்தோனேசிய மொழி பதத்தில் இருந்து தோன்றியதாகும் பின்னர் போர்த்துகேய மொழியில் திமோர் என மாற்றமடைந்தது. போர்த்துகேயரால் திமோர் காலனித்துவப் பகுதியாகக் காணப்பட்ட போது போர்த்துக்கேயத் திமோர் எனவும் இப்பகுதி அழைக்கப்பட்டு வந்தது. திமோர்-லேசுடே என்ற பெயரே பன்னாட்டளவில் பயன்படுத்தப்பட வேண்டும் என அந்நாட்டின் அரசு கோருவதுண்டு.  

21 ஆம் நூற்றாண்டில் உருவான முதலாவது புதிய நாடாக2002 மே 20 இல் உருவான கிழக்கு திமோர், பிலிப்பீன்சுடன் கத்தோலிக்கப் பெரும்பான்மையைக் கொண்ட இரண்டு ஆசிய நாடுகளில் ஒன்றாகும்.
# செல்வச்சந்திரன் சத்தியநாதன்


**செல்வச்சந்திரன் சத்தியநாதன்** (இயக்கப்பெயர்: **சங்கர்**) (சூன் 19, 1960 - நவம்பர் 27, 1982; கம்பர்மலை, வடமராட்சி, யாழ்ப்பாணம்) ஈழப்போராட்டத்தில் மரணமடைந்த தமிழீழ விடுதலைப் புலிகளின் முதல் போராளியாவார். இவர் இறந்த நாளையே மாவீரர் நாளாக அறிவித்து ஒவ்வோராண்டும் அனைத்து இறந்த போராளிகளும் விடுதலைப் புலிகளால் நினைவு கூரப்படுகின்றார்கள். இவர் இறந்தது 27-11-1982 அன்று மாலை 6.05 ஆகும்.
# குவாம்



**குவாம்** (*Guam*, ; சமோரோ: Guåhån) என்பது மேற்கு பசிபிக் பெருங்கடலில் அமைந்துள்ள ஒரு தீவு ஆகும். இது ஐக்கிய அமெரிக்காவின் உள்முகப்படுத்தப்படாத ஆட்சிக்குட்பட்ட ஐந்து பிரதேசங்களில் ஒன்றாகும்.  

இத்தீவின் தலைநகர் அகாத்னா ஆகும். மக்கள் அடர்த்தி அதிகமான நகரம் டெடேடோ ஆகும். 2017 கணக்கெடுப்பின்படி, குவாமில் 162,742 பேர் வசிக்கின்றனர். குவாம் மக்கள் பிறப்பினால் அமெரிக்கக் குடியுரிமை பெற்றவர்கள். குவாமின் மொத்தப் பரப்பளவு 210 சதுர மைல் (544&nbsp;கிமீ<sup>2</sup>). மக்கள்தொகை அடர்த்தி 770/சதுரமைல் (297/சகிமீ). ஓசியானியாவில் அமைந்துள்ள இத்தீவு, மரியானா தீவுகளில் அமைந்துள்ள தீவுகளில் மிகவும் பெரியதும், மைக்குரோனீசியாவில் உள்ள மிகப்பெரும் தீவும் ஆகும். இத்தீவின் மிக உயர்ந்த புள்ளி லாம்லாம் மலை ஆகும். இதன் உயரம் கடல்மட்டத்தில் இருந்து 406 மீட்டர்கள் ஆகும்.  

இத்தீவின் ஆதிகுடிகளான சமோரோக்கள் கிமு 2000 ஆம் ஆண்டுகளில் இங்கு குடியேறினர். போர்த்துக்கீச நாடுகாண் பயணி பெர்டினென்ட் மகலன் 1521 மார்ச் 6 இல் இங்கு முதன் முதலில் வந்திறங்கிய முதலாவது ஐரோப்பியர் ஆவார். 1668 இல் எசுப்பானியர்கள் குடியேறினர். எசுப்பானியக் கத்தோலிக்க மதப்பரப்புனர் தியேகோ லூயிசு டி சான் விட்டோரெசு என்பவரே முதலில் இங்குவந்தார். 16-ஆம் நூற்றாண்டிற்கும், 18-ஆம் நூற்றாண்டிற்கும் இடைப்பட்ட காலத்தில் எசுப்பானிய மணிலா வணிகர்கள் இங்கு வந்து தங்கிச் செல்லும் இடமாக இருந்தது வந்தது. எசுப்பானிய அமெரிக்கப் போர்க் காலத்தில், ஐக்கிய அமெரிக்கா 1898 சூன் 21 இல் குவாமை எசுப்பானியர்களிடம் இருந்து கைப்பற்றியது. 1898 பாரிசு உடன்படிக்கையின் படி, 1998 திசம்பர் 10 இல் எசுப்பானியா குவாமை அமெரிக்காவுக்குத் தந்தது. ஐக்கிய நாடுகள் அவையின் 17 சுய-ஆட்சியற்ற பிராந்தியங்களில் குவாமும் ஒன்றாகும்.  

இரண்டாம் உலகப் போருக்கு முன்னர், குவாம், அமெரிக்க சமோவா, ஹவாய், வேக் தீவு, பிலிப்பீன்சு ஆகிய ஐந்து பிரதேசங்களும் பசிபிக் பெருங்கடலில் அமைந்திருந்த அமெரிக்க ஆட்சிக்குட்பட்ட பிரதேசங்களாக இருந்தன. 1941 திசம்பர் 7 இல், பேர்ள் துறைமுகத் தாக்குதல் நடந்த சில மணி நேரத்தின் பின்னர், குவாம் சப்பானியரால் கைப்பற்றப்பட்டது. சப்பான் இரண்டரை ஆண்டுகள் குவாமைத் தமது கட்டுப்பாட்டில் வைத்திருந்தது. சப்பானியரின் ஆட்சிக் காலத்தில் குவாம் மக்கள் சப்பானியர்களிடம் இருந்து பெரும் அச்சுறுத்தலுக்குள்ளாகியிருந்தனர். பலர் கொல்லப்பட்டனர். மேலும் கட்டாயவேலை, பாலியல் துன்புறுத்தல் போன்றவற்றுக்கு உள்ளாகியிருந்தனர். 1944 சூலை 21 இல் அமஎரிக்கா குவாமை மீண்டும் கைப்பற்றியது. 1960கள் முதல், குவாமின் பொருளாதாரம் சுற்றுலாத்துறையிலும், அமெரிக்கப் படைத்தளங்களிலும் தங்கியுள்ளது.  

## வரலாறு
is featured in many legends about Guam before European colonization.]]  
குவாம், மற்றும் வடக்கு மரியானா தீவுகளின் ஆரம்பகால குடியேறிகள் தென்கிழக்காசியாவில் இருந்து கிமு 2000 ஆம் ஆண்டுகளில் ஆஸ்திரனேசிய மக்கள் என நம்பப்படுகிறது. இவர்களே தற்போதைய சமோரோ மக்கள் என இனங்காணப்படுகின்றனர்.  

பண்டைய சமோரோ சமூகத்தில் நான்கு பிரிவினர் இருந்தனர்: *சமோரி* (தலைவர்கள்), *மட்டுவா* (மேல்குடி), *அச்சோட்* (நடு வகுப்பு), *மனாச்சங்கு* (கீழ்ப்பிரிவு) ஆகியோர். *மட்டுவா* என்ற மேல்குடியினர் மீன்பிடி வளங்கள் நிறைந்த கரையோரப் பகுதிகளில் வாழ்ந்தனர். கீழ்ப்பிரிவினர் குவாமின் உட்பகுதிகளில் வாழ்ந்தனர். இவர்களை விட மருத்துவத் துறையில் தேர்ச்சி பெற்றோர் "*மக்கானா*" என அழைக்கப்பட்டனர். குவாம் சமூகம் தாய்வழி வம்சத்தைக் கொண்டவர்கள்.
# நெட்டாண்டு

**நெட்டாண்டு** (Leap Year) என்பது பருவ மற்றும் வானவியல் ஆண்டுடன் நாட்காட்டியை ஒருமுகப்படுத்தும் நோக்கில் கூடுதலாக ஒரு நாளையோ கிழமையையோ மாதத்தையோ கொண்டது ஆண்டாகும். எடுத்துக்காட்டாக பிப்ரவரி மாதத்தில் 28 நாட்களுக்குப் பதில் 29 நாட்கள் வரும் ஆண்டை குறிப்பிடலாம். பருவங்களும் வானவியல் நிகழ்வுகளும் சரியாக ஒரே நாள் இடைவெளியில் நடைபெறுவதில்லை. எனவே, ஒரே அளவு நாட்களைக் கொண்ட நாட்காட்டி, காலப்போக்கில் அது நடக்கவேண்டிய பருவத்தில் இருந்து நகரும். இந்த நகர்வை ஓர் ஆண்டின் ஒரு நாளையோ கிழமையையோ மாதத்தையோ கூடுதலாக இணைப்பதன் மூலமாக சரிசெய்யலாம். நெட்டாண்டு அற்ற ஓராண்டு சாதாரண வருடம் என அழைக்கப்படுகிறது.  

## கிரெகோரியின் நாட்காட்டி
இன்று பரவலாக பயன்பாட்டில் உள்ள கிரெகொரியின் நாட்காட்டியானது பிப்ரவரி மாதத்துக்கு கூடுதலான 29வது நாளை, நான்கால் வகுக்கப்படும் எண்ணிக்கையிலான ஆண்டுகளுக்கு சேர்க்கின்றது. எவ்வாறெனினும் நூற்றாண்டு ஆண்டுகளில் 400 ஆல் வகுக்கப்படும் ஆண்டுகளுக்கு மட்டுமே இது சேர்க்கப்படுகிறது. எடுத்துக்காட்டாக, 1600, 2000 என்பன நெட்டாண்டுகளான அதேசமயம் 1700, 1800, 1900 என்பன நெட்டாண்டுகளில்லை.  

இதற்கான காரணம் வருமாறு:  

கிரெகோரியின் நாட்காட்டியானது இளவேனிற் சம இராப்பகல் நாள் மார்ச் 21 க்கு அருகாமையில் வருமாறு வடிவமைக்கப்பட்டதாகும். இதன் மூலம் உயிர்த்த ஞாயிறு நாளானது (மார்ச் 21 அல்லது அதற்கருகில் வரும் சந்திரனின் 14வது நாளுக்கு அடுத்து வரும் ஞாயிற்றுக்கிழமையில் கொண்டாடப்படும்) இளவேனிற் சம இராப்பகல் நாள் சார்பாக்க சரியாக இருக்கும்.  

சம இராப்பகல் நாள் ஆண்டானது தற்சமயம் சுமார் 365.242375 நாள் நீளமானது. கிரெகோரியின் நெட்டாண்டு விதியானது சராசரி ஆண்டுக்கு 365.2425 நாட்களை கொடுக்கிறது. 0.0001 சற்று மிகையான கூடுதல் சேர்ப்பு காரணமாக 8000 ஆண்டுகளில் நாட்காட்டியானது ஒரு நாள் பிந்தி காணப்படும். ஆனால் 8000 வருடங்களில் சம இராப்பகல் நாள் வருடமானது முன்மொழியப்படமுடியாத அளவினால் சிறியதாக காணப்படும். எனவே கிரெகோரியின் நாட்காட்டி போதுமான அளவு துல்லியம் கொண்டுள்ளது.
# துடிப்பண்டம்


**துடிப்பண்டம்** (*quasar*, *QUASi-stellAR radio source*) அல்லது **பகுதி உடுக்கணக் கதிர்வீச்சு வாயில்** என்பது விண்வெளியில் அமைந்திருக்கும் ஒளி உட்பட மின்காந்தக் கதிர்வீச்சு ஆற்றலை உமிழும் மிகப்பெரும் கதிர்வீச்சு வாயில் ஆகும். ஒரு துடிப்பண்டத்திலிருந்து உமிழும் ஆற்றல் பேரளவு பொலிவுள்ள விண்மீன்கள், ஏன்? பல நூறு அண்டங்களின் கூட்டு ஆற்றலை மீறும்! தொலைநோக்கியில் ஒரு துடிப்பண்டம் ஒரு புள்ளி ஒளிவாயில் போல் தென்படும். துடிப்பண்டங்கள் அதிக சிவப்புப் பெயர்ச்சியைக் (*red shift*) கொண்டவை. இந்தச் சிவப்புப்பெயர்ச்சிக்கு துடிப்பண்டங்களின் நெடுந்தொலைவே காரணம் என கருதப்படுகிறது.
# திருதராட்டிரன்

வேண்டுதலுக்கு இணங்க சனத்சுஜாதர், திருதராட்டிரனுக்கு பிரம்ம ஞானம் உபதேசித்தல்]]  

**திருதராட்டிரன்** , மகாபாரதக் கதையில் வரும் அத்தினாபுரத்தின் மன்னனான விசித்திரவீரியனின் முதல் மனைவி அம்பிகாவின் மகன் ஆவார். இவர் ஒரு பிறவிக்குருடர். காந்தாரி இவரது மனைவி ஆவார். திருதராட்டிரனுக்கு காந்தாரி மூலம் நூறு மகன்களும், துச்சலை எனும் ஒரு மகளும், பணிப்பெண் சுக்தா மூலம் யுயுத்சு என்ற மகனும் பிறந்தனர். இவரது மகன்களே கௌரவர்கள், இவர்களில் மூத்தவர் துரியோதனன் ஆவர். திருதராட்டிரன், பாண்டு மற்றும் விதுரனின் அண்ணன் ஆகவும், பஞ்சபாண்டவர்களின் பெரியப்பாவாகவும் விளங்கினார். காந்தார தேசத்தின் இளவரசனும் சகுனி, காந்தாரியின் சகோதரன் ஆவார்.  

குருச்சேத்திரப் போர் தொடங்குவதற்கு முன் திருதராஷ்டிரனுக்கு நீதிகளை கூறும் போது, சாகாநிலை பற்றி கூறுகிறார் விதுரர். கெளவர்கள் போரில் இறவாநிலையை அடைய வேண்டும் எனும் திருதராஷ்டிரனின் ஆசையை நிறைவேற்ற விதுரர், சனத்குமாரரை வரவழைக்கிறார். சனத்குமாரர், சாகாநிலையை அடையும் வழிகள் குறித்து திருதராஷ்டிரனுக்கு உபதேசிக்கிறார்.  

## தலைமுறை அட்டவணை
<>  

</>
# நிகழ்பட ஆட்டம்



**நிகழ்பட ஆட்டம்** அல்லது **நிகழ்பட விளையாட்டு** என்பது கணினி மூலமும் பல நிகழ்பட விளையாட்டுகளிற்காக அமைக்கப்பெற்ற நிகழ்பட ஆட்ட இயந்திரங்கள் ஊடாகவும் விளையாடக் கூடிய விளையாட்டாகும். பெரும்பாலான நிகழ்பட விளையாட்டுகள் கணினியின் உதவியுடன் தயாரிக்கப்படுகின்றன.  

## வரலாறு
உலகின் முதன்முதலான நிகழ்பட விளையாட்டுகள் 1950 மற்றும் 60 களில் **ஆஸிலோஸ்கோப்ஸ்** என்னும் இயந்திரத்தில் இயக்கம் பெற்றது.  
## தீமைகள்
*நிகழ்பட ஆட்டம்* அதிகமாவதால் குழந்தைகளில் கண் பாதிப்பாவதோடு கல்வித்தரமும் குறைந்து போகிறது. தொடர்ந்து 22 நாட்கள் விளையாடிய ரஷ்யாவைச் செர்ந்த 17 வயது சிறுவன் உயிரிழந்தான்.
# மேளகர்த்தா இராகங்களின் வரலாறு

**மேளகர்த்தா இராகங்களின் வரலாறு** 1550 இல் *ராமாமாத்தியா* இயற்றிய சுவரமேளகலானிதி என்னும் நூலில் இருந்து தொடங்குகின்றது. ராமாமாத்தியா விசயநகரப் பேரரசில் அவைப் புலவராக இருந்த *கள்ளிநாதரின்* பேரர் எனக் கருதப்படுகின்றார் இவரே மேளகர்த்தா என்னும் முறைக்குத் தந்தை என்பார்கள். மேளம் என்பது முறைப்படி அடுக்கப்பட்ட கட்டமைப்பு என்னும் பொருள் கொண்டது. பின்னர் கோவிந்த தீட்சிதர் *சங்கீத சுதா* என்னும் நூலை ஆக்கினார். கடைசியாக கோவிந்த தீட்சதரின் மகன் *வேங்கடமகி*, 17ம் நூற்றாண்டில் எழுதிய *சதுர்த்தண்டிப் பிரக்காசிகை* என்னும் நூலில்தான் தற்பொழுது பரவலாக அறியப்படும் மேளகர்த்தா இராகம் அமைப்பு கூறப்பட்டுள்ளது. அவருக்குப்பின் வாழ்ந்த *கோவிந்தாச்சாரியார்* என்பவர் இயற்றிய *சங்கிரக சூடாமணி* என்னும் நூலில் இருந்தும் மேளகர்த்தாக்களின் வரலாறு அறிய முடிகின்றது.  

## மூன்று பிரிவுகள்
72 மேளகர்த்தாக்களையும் மூன்று பிரிவுகளாக வெங்கடமகி பிரித்திருக்கிறார். தனது காலத்தில் பிரசித்தமாக இருந்த 19 மேள கர்த்தாக்களை *கல்பித மேளகர்த்தக்கள்* என்றும், மிகுதி 53 மேளகர்த்தாக்களில் சீக்கிரத்தில் பிரசித்திக்கு வரக்கூடியவற்றை *கல்ப்யமான மேளகர்த்தாக்கள்* என்றும், பிற்காலத்தில் பிரசித்திமாக வரக்கூடியவற்றை *கல்பயிஷ்யமான மேளகர்த்தாக்கள்* என்றும் பிரித்திருக்கிறார்.  

## இராகங்களின் பெயர்கள்
அனைத்து மேளகர்த்தாக்களுக்கும் அவர் பெயர்கள் கொடுக்கவில்லை. 100 வருடங்களுக்கு பின் தஞ்சை துளசி மகாராஜாவினால் எழுதப்பட்ட சங்கீத சாராம்ருதம் எனும் விடயம் காணப்படுகிறதே தவிர 72 மேளகர்த்தாக்களுக்கு பெயர்கள் காணப்படவில்லை. கிரம, ஸம்பூர்ண, ஆரோகண, அவரோகண முறையுடன் கூடிய மேளங்களைக் குறிக்கும் கனகாங்கி - ரத்னாங்கி பெயர் தொகுதியானது சங்கீத சாராம்ருதத்திற்கு பிற்காலத்தில் ஏற்பட்டது. கோவிந்தாச்சாரியார் இயற்றிய சங்கிரக சூடாமணி எனும் சமஸ்கிருத இசை நூலில் முதன் முதலில் இப்பெயர்த் தொகுதியைக் காண்கிறோம். புராதன காலம் தொட்டு மேளத்துக்கும் அதற்குகந்த இராகத்திற்கும் ஏற்பட்டுள்ள நுட்பமான வித்தியாசத்தை இம்முறையில் காப்பாற்றப் பட்டிருப்பதால் தியாகராஜ சுவாமிகள் முதலிய மகான்கள் கனகாங்கி - ரத்னாங்கி கானமூர்த்த பத்ததியையே அனுசரித்தனர்.  

## குறிப்புகளும் மேற்கோள்களும்
# பொருளாதார முறைமை


**பொருளாதார முறைமைகள்** (*Economic systems*) என்பது பண்டங்கள் மற்றும் சேவைகளின் உற்பத்தி, பகிர்வு, மற்றும் நுகர்வு போன்றவை ஒர் குறிப்பிட்ட சமூகத்தில் நிர்வகிக்கப்படும் ஓர் ஒழுங்கு முறை ஆகும். ஒரு சமூகம் எவ்வளவு உற்பத்தித் திறனைக் கொண்டிருக்கிறதோ, அந்தளவுக்கு அது செல்வம்மிக்கது எனலாம். செல்வம் உயர்ந்த வாழ்க்கைத் தரத்தை ஏற்படுத்த அவசியம் ஆகும். சூழ்நிலைகளுக்கேற்ப இருக்கும் இயற்கை வளம், மனித வளம், பண முதலீடு, தொழில்நுட்பம் ஆகியவற்றை நியாமான முறையில் பயன்படுத்தி செல்வத்தைப் பொருக்குவதே பொருளாதார முறையின் நோக்கம் ஆகும்.  

பொருளாதார முறைமைகள் கிடைப்பருமையான வளங்களின் ஒதுக்கீடு, பாவனை தொடர்பில் மக்களையும் உற்பத்தி நிறுவனங்களையும் இணைக்கின்றது. ஒவ்வொரு சமூக அமைப்பும், நாடுகளும் சில அடிப்படை பொருளியல் பிரச்சனைகளான *எதனை* உற்பத்தி செய்தல்?,*எவ்வாறு* உற்பத்தி செய்தல்?, *யாருக்காக* உற்பத்தி செய்தல்?, *எவ்வளவு* உற்பத்தி செய்தல்? போன்றவற்றிக்கு விடையளித்தல் அவசியமாகின்றது. எல்லா சமூகங்களிலும்,நாடுகளிலும் இப்பிரச்சனை பொதுவானது எனினும் அந்தந்த நாடுகள், சமூகங்களில் இவற்றிற்க்கு விடையளிப்பதற்காக கடைப்பிடிக்கும் வழிமுறைகள், சட்டதிட்டங்கள் அதாவது பொருளாதார முறைமைகள் வேறானவைகள் ஆகும்.  

உலகில் பொதுவாக காணப்படுகின்ற பொருளாதார முறைமைகளாவன:  
- சந்தைப் பொருளாதார அமைப்பு (Market economy) - அமெரிக்கா, பிரிட்டன் போன்ற நாடுகளில் காணப்படுகின்றது.
- திட்டமிடல் பொருளாதார அமைப்பு (Planned economy) - கியூபா போன்ற நாடுகளில் காணப்படுகின்றது.
- கலப்பு பொருளாதார அமைப்பு (Mixed economy) - இலங்கை, இந்தியா போன்ற நாடுகளில் காணப்படுகின்றது.
# 1970


**1970** (**MCMLXX**) ஒரு வியாழக்கிழமையில் ஆரம்பமான ஒரு கிரிகோரியன் சாதாரண ஆண்டாகும்.  

## நிகழ்வுகள்
- பிப்ரவரி 23 - கானா நாடு குடியரசாக ஆனது.
- ஜூன் 21 - பிரேசில் இத்தாலியை 4-1 என்ற கோல் கணக்கில் தோற்கடித்து உதைபந்தாட்ட உலகக் கிண்ணத்தை வென்றது.
- ஆகஸ்டு 7 - இசுரேலுக்கும் எகிப்துக்கும் இடையே நடைபெற்ற தேய்வழிவுப் போர் போர்த்தவிர்ப்புக்கு வந்தது.

## பிறப்புகள்
- ஏப்ரல் 29 - அன்ட்ரே அகாசி, அமெரிக்க டென்னிஸ் வீரர்
- ஒக்டோபர் 17 - அனில் கும்ப்ளே, இந்தியத் துடுப்பாட்டக்காரர்

## இறப்புகள்
- கும்பகோணம் ராஜமாணிக்கம் பிள்ளை, வயலின் இசைக்கலைஞர் (பி. 1898)

## நோபல் பரிசுகள்
- இயற்பியல் - Hannes Alfvén, Louis Eugène Félix Néel
- வேதியியல் - Luis Federico Leloir
- மருத்துவம் - Sir Bernard Katz, Ulf von Euler, Julius Axelrod
- இலக்கியம் - Aleksandr Isaevich Solzhenitsyn
- சமாதானம் - Norman E. Borlaug
- பொருளியல் (சுவீடன் வங்கி வழங்கும் பரிசு) - Paul Samuelson
# 1969



**1969** (**MCMLXIX**) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும்.  

## நிகழ்வுகள்
- ஜனவரி 3 - காற்பந்து வீரர் பெலே தனது 1000 ஆவது கோலை அடித்தார்
- ஜனவரி 14 - தமிழ் மாகாணம் சங்கரலிங்கனாரின் தியாகத்தால் தமிழ் நாடு என்று மாற்றப்பட்டது.
- ஏப்ரல் 22 - அமெரிக்காவின் சான் பிரான்சிஸ்கோ நகரில் நடந்த யுனெஸ்கோ மாநாட்டில் உலக புவிநாள் அனுசரிக்க முடிவு செய்யப்பட்டது.
- ஜூலை 20 - நீல் ஆம்ஸ்ட்ராங் மற்றும் எட்வின் ஆல்ட்றின் ஆகியோர் அப்போலோ 11 இல் சென்று சந்திரனில் காலடி வைத்தனர்.
- ஒக்டோபர் 31 - வோல் மார்ட் தொடங்கப்பட்டது.

## பிறப்புகள்
- பெப்ரவரி 28 - உ. ஸ்ரீநிவாஸ், மேண்டலின் இசைக் கலைஞர் (இ. 2014)
- மே 2 - பிறயன் லாறா, மேற்கிந்தியத் துடுப்பாட்டக்காரர்
- ஜூன் 14 - ஸ்டெபி கிராப், செருமானிய டென்னிஸ் வீராங்கனை
- செப்டம்பர் 13 - சேன் வோர்ன், ஆஸ்திரேலியத் துடுப்பாட்டக்காரர்
- செப்டம்பர் 25 - ஹான்ஸி குரொன்யே, தென்னாபிரிக்கத் துடுப்பாட்டக்காரர் (இ. 2002)

## இறப்புகள்
- சூன் 30 - மு. நவரத்தினசாமி, பாக்குநீரிணையை நீந்திக் கடந்தவர் (பி. 1909)
- செப்டம்பர் 2 - ஹோ சி மின், வியட்நாம் அதிபர் (பி. 1890)

## நோபல் பரிசுகள்
- இயற்பியல் - Murray Gell-Mann
- வேதியியல் - Derek Harold Richard Barton, Odd Hassel
- மருத்துவம் - Max Delbrück, Alfred Hershey, Salvador Luria
- இலக்கியம் - Samuel Beckett
- சமாதானம் - International Labour Organization
- பொருளியல் (சுவீடன் வங்கி வழங்கும் பரிசு) - Ragnar Frisch, Jan Tinbergen
# கிடைப்பருமை

எண்ணிலடங்காத தேவைகளை முழுமையாக நிறைவுசெய்ய முடியும் அளவிற்கு வளங்களானது போதியளவு காணப்படாமை பொருளியலில் **கிடைப்பருமை** அல்லது **பற்றாக்குற்றை** (*Scarcity*) எனப்படும்.  
வேறுவிதமாக கருதினால் ஒரு குமுகத்தின் (சமூகத்தின்) இலக்குகள் யாவும் ஒரே சமயத்தினில் நிறைவு செய்யமுடியாது என்பதனைக் கிடைபருமை விளக்குகின்றது. ஆகவே ஒரு பண்டத்தினை உற்பத்தி செய்வதற்கு இன்னொரு பண்டத்தின் உற்பத்தியினை விட்டுக் கொடுக்க வேண்டியிருக்கின்றது.  
பொருளியலாளரான *லயனல் ராபின்சன்* என்பவர் கிடைப்பருமையின் முக்கியத்துவத்தினை உணர்ந்து பொருளியலுக்கு அளித்த வரைவிலக்கணம் பின்வருமாறு:  

*மாற்றுப் பயன் உள்ள கிடைப்பருமையான வளங்களைக்கொண்டு தனது எண்ணிலடங்காத தேவைகளை நிறைவு செய்யும் மனித நடப்புகளை ஆராயும் அறிவியலே பொருளியலாகும்.*  
(economics is a science which studies human behavior as a relationship between ends and scarce means which have alternative uses.)  

### இவற்றினையும் பார்க்க
# எக்ஸ் பாக்ஸ்


**மைக்ரோசாப்ட் எக்ஸ் பாக்ஸ்** (*Microsoft Xbox*) மைக்ரோசாப்ட் நிறுவனத்தின் தயாரிப்பில் வெளிவந்த ஒரு நிகழ்பட ஆட்ட இயந்திரம் ஆகும்.சிறுவர்களின் மத்தியில் பொழுது போக்கு விளையாட்டு சாதனமாகவும் பெரியவர்களும் இணைந்து விரும்பி விளையாடும் இயந்திரமாகவும் விளங்குகின்றது.எக்ஸ் பாக்ஸ் நவம்பர் மாதம் 15, 2001 ஆம் ஆண்டில் வட அமெரிக்காவில் முதன்முதலாக அறிமுகமானது. இந்நிகழ்பட ஆட்ட இயந்திரம் நிறுவனம் குழந்தைகள் முதல் பெரியவர்களின் நன்மதிப்பைப் பெற்றுவரும் ஒரு கேளிக்கை சாதனமற்ற தத்ரூப விளையாட்டுக்களை விற்பனை செய்யும் நிறுவனமாகத் திகழ்கின்றது.எக்ஸ் பாக்ஸ் இயந்திரம் விற்பனையான ஆரம்ப காலங்களில் ஹேலோ, ஆம்ப்ட், டெட் ஓர் அலைவ் 3 மற்றும் ஓட்வேர்ல்ட்:மன்ச்'ஸ் ஓடிசீ போன்ற நிகழ்பட ஆட்டப் பிரதிகளும் கிடைக்கப்பெற்றன என்பது குறிப்பிடத்தக்கது.  

## வரலாறு
### ஆரம்ப காலத் தாயாரிப்பு
சீமஸ் பிளாக்லே என்னும் நிகழ்பட ஆட்டத் தயாரிப்பாளரும் அவரின் குழுவும் சேர்ந்து எக்ஸ் பாக்ஸினை வடிவமைத்தனர் மேலும் நிகழ்பட ஆட்ட இயந்திரம் மைக்ரோசாப்ட் நிறுவனத்தினால் உருவாக்கத்தில் உள்ளது என்ற செய்தியை மைக்ரோசாப்ட் நிறுவனத்தின் அதிபரானா பில் கேட்ஸ் அவர்களால் 1999 ஆண்டு வெளியிடப்பட்டது.மேலும் 2000 ஆம் ஆண்டு மார்ச் மாதம் 10 ஆம் திகதி எக்ஸ் பாக்ஸ் இயந்திரத்தின் வெளியீட்டினை மைக்ரோசாப்ட் நிறுவனம் உறுதிப்படுத்தியது குறிப்பிடத்தக்கது.
# வி. எஸ். அச்சுதானந்தன்



**வேலிக்ககத்து சங்கரன் அச்சுதானந்தன்** (20 அக்டோபர் 1923 - 21 சூலை 2025) கேரள மாநிலத்தின் முன்னாள் முதலமைச்சர் ஆவார். 82 வயதில், அந்தப் பதவியை ஏற்றுக்கொண்டவர்களில் மிக வயதானவர் இவர். இந்திய மார்க்சியப் பொதுவுடமைக் கட்சியுடன் இவர் இணைந்திருந்தார். 2016 முதல் 2021 வரை கேரள நிர்வாக சீர்திருத்தங்களின் தலைவராக மாநில அமைச்சரவை உறுப்பினராகப் பணியாற்றினார். 15 ஆண்டுகள் எதிர்க்கட்சித் தலைவராக இருந்தார். இது கேரள சட்டமன்றத்தில் மிக நீண்ட காலம் எதிர்க்கட்சித் தலைவராகப் பணியாற்றியவர் என்ற பெருமையைப் பெறுகிறார்.  

அச்சுதானந்தன் 1985 முதல் சூலை 2009 வரை ஒ.பொ.க (மார்க்சியம்) கட்சியின் நிர்வாகக்குழு உறுப்பினராக இருந்தார், பின்னர் அவர் தனது சித்தாந்த மனப்பான்மை காரணமாக கட்சியின் மத்திய குழுவிற்குத் திரும்பினார்..  

முதலமைச்சராக அச்சுதானந்தன் பல்வேறு நடவடிக்கைகளில் ஈடுபட்டார், இதில் சட்டவிரோதமாக ஆக்கிரமிக்கப்பட்ட பல ஏக்கர் நிலத்தை மீட்டெடுப்பதற்கான மூணாறில் இடிப்பு நடவடிக்கை, திரைப்படப் பதிப்புரிமை மீறலுக்கு எதிரான பதிப்புரிமை மீறல்-எதிர்ப்பு நடவடிக்கை, மாநிலத்தில் குலுக்கல் பரிசுச் சீட்டுக்கு எதிரான போராட்டம் ஆகியவை அடங்கும். ஊழல் குற்றச்சாட்டுகளில் முன்னாள் அமைச்சர் இரா. பாலகிருஷ்ண பிள்ளையைத் தண்டிப்பதில் அவர் முக்கியப் பங்கு வகித்தார். மாநிலத்தில் கட்டற்ற மென்பொருள்களை ஊக்குவிப்பதிலும், குறிப்பாக மாநிலத்தின் பொதுக் கல்வி முறையில் கட்டற்ற மென்பொருள்களை ஏற்றுக்கொள்வதிலும் அச்சுதானந்தன் முன்னிலை வகித்தார்.  

## இளமைப் பருவம்
கேரளாவின் ஆலப்புழை மாவட்டம், சங்கரன் அக்கம்மா தம்பதியினருக்கு பிறந்த அச்சுதானந்தன், சிறு வயதிலேயே வறுமைக்கு உள்ளானார். தனது தாயை நான்கு வயதிலும் தந்தையைப் பதினொரு வயதிலும் இழந்த அவர், தனது ஏழாவது வகுப்புடன் பள்ளிக் கல்வியை நிறுத்தும் கட்டாயம் ஏற்பட்டது. ஒரு துணிக் கடையில் வேலை பார்க்க ஆரம்பித்த அவர், பின்னர் ஒரு கயிறுத் தொழிற்சாலையில் பணிபுரிந்தார்.  

## அரசியல் வாழ்க்கை
தொழில் சங்க ஈடுபாட்டின் மூலம் அரசியலுக்கு வந்த வி.எஸ், 1938ஆம் ஆண்டு மாநில காங்கிரஸ் கட்சியில் சேர்ந்தார். கருத்து வேறுபாடுகளால், 1940ஆம் ஆண்டு காங்கிரஸிலிருந்து வெளியேறி இந்திய கம்யூனிஸ்ட் கட்சியில் உறுப்பினர் ஆனார். பின்னர் இந்திய சுதந்திர போராட்டத்தில் பங்கு அளித்த அவர், ஐந்து வருடத்துக்கும் மேலாகச் சிறையில் அடைக்கப்பட்டார். 1964ஆம் ஆண்டு, இந்திய கம்யூனிஸ்ட் கட்சியிலிருந்து பிரிந்து சென்று இந்திய கம்யூனிஸ்ட் கட்சி (மார்க்சிஸ்ட்) நிறுவிய 32 உறுப்பினர்களுள் இவரும் ஒருவர்.  
12 ஜூலை 2009 அன்று நாடாளுமன்ற தேர்தலில் ஏற்பட்ட சரிவிற்காக, கட்சி தலைமையால் கட்சியின் மார்க்சிஸ்ட் கம்யூனிஸ்ட் கட்சியின் பொலிட்பீரோவிலிருந்து அதிரடியாக நீக்கப்பட்டார்.  

:2011-ஆம் ஆண்டுத் தேர்தலில் வெற்றி பெற்று, பதின்மூன்றாவது சட்டமன்றத்தில் உறுப்பினர் ஆனார். இவர் மலம்புழா சட்டமன்றத் தொகுதியில் போட்டியிட்டார்.  

## குடும்ப வாழ்க்கை
வி. எஸ். அச்சுதானந்தன் கே. வாசுமதி என்பவரை மணந்தார். இவர்களுக்கு வி.வி. ஆஷா என்ற மகளும், வி. ஏ. அருண் குமார் என்ற மகனும் உள்ளனர்.  

2023 அக்டோபர் 20 அன்று, அச்சுதானந்தன் 100 வயதை எட்டினார். இவரே 100 வயதை எட்டிய கேரளாவின் முதல் முதலமைச்சராவார்.  

## மறைவு
அச்சுதானந்தம் 2025 சூலை 21 அன்று திருவனந்தபுரத்தில் உள்ள ஒரு தனியார் மருத்துவமனையில் தனது 101-ஆவது அகவையில் காலமானார்.
# மகாகவி காளிதாஸ் (1966 திரைப்படம்)


**மகாகவி காளிதாஸ்** ஒரு தமிழ்த் திரைப்படம் ஆகும். இத்திரைப்படத்தில் காளிதாஸாக சிவாஜி கணேசனும் இளவரசியாராக சௌகார் ஜானகியும் நடித்திருந்தனர். காளிதாசன் அவர்களின் வாழ்க்கை வரலாறு பற்றிய படம்.  

## வகை
ஆன்மிகப்படம்  

## கதை

காளிதாஸ் ஒரு ஏழைக் குடிமகனாவான். தனது சிறு வயது முதலே காளி பக்தனாக இருக்கும் இவன் ஒரு முட்டாளாகவும் இருக்கின்றான். திடீரென ஒரு நாள் அரச அவையில் கவி எழுதுபவர்களுக்கான போட்டி தொடங்குகிறது. காளியின் அருளால் அப்போட்டியில் பங்குகொண்டு கவிச்சக்கரவர்த்தி ஆகின்றான். பின்னர் இவனே மகாகவி காளிதாஸ் என அழைக்கப்பெற்றான்.
# அக்னி நட்சத்திரம் (திரைப்படம்)



***அக்னி நட்சத்திரம்*** 1988 இல் தமிழில் வெளிவந்த திரைப்படமாகும். மணிரத்தினத்தின் இயக்கத்தில் வெளி வந்த இத்திரைப்படத்தில் பிரபு, கார்த்திக், அமலா, நிரோஷா, விஜயகுமார், ஜனகராஜ் ஆகியோர் நடித்துள்ளனர்  

## வகை

நாடகப்படம்  

## கதை

கௌதம் (பிரபு) மற்றும் அஷோக் (கார்த்திக்) இருவரும் பகையின் காரணமாக சண்டைகள் கொள்வர். இதன் காரணம் அஷோக்கின் தாயாரையும் கௌதமின் தாயாரையும் இவர்களது தந்தை மணம் செய்து கொண்டார் என்பதே ஆகும். மேலும் இருவரும் தங்களுக்குள் இருக்கும் பகை காரணமாக அடிக்கடி சண்டை போட்டுக் கொள்வர். இவர்கள் தந்தையின் அலுவலகப் பிரச்சினைகள் காரணமாக இவரைக் கொலை செய்யப்பட இவரின் எதிரியின் முயற்சியால் இரு சகோதரர்களும் ஒற்றுமை கொள்கின்றனர். பின்னர் தம் தந்தையினைக் கொலை செய்ய முயன்றவனை இருவரும் பழி தீர்க்கின்றனர்.  

## நடிகர்கள்
- பிரபு - கௌதம்
- கார்த்திக் - அசோக்
- அமலா - அஞ்சலி
- நிரோஷா
- விஜயகுமார் - விஸ்வநாத்
- ஜெயசித்ரா - கமலா
- சுமித்ரா - சுசீலா
- வி. கே. ராமசாமி - செட்டியார்
- சனகராஜ் - லஷ்மிபதி
- எஸ். என். லட்சுமி
- டிஸ்கோ சாந்தி

## பாடல்கள்
இளையராஜா இசையமைத்துள்ள இப்படத்தின் பாடல்கள்ளி இரசிகர்களிடம் நல்ல வரவேற்பு பெற்ற பாடல்களாகும்.  

| **எண்** | **பாடல்** | **பாடகர்(கள்)** | **பாடலாசிரியர்** | **நீளம் (நி:நொ)** |
| --- | --- | --- | --- | --- |
| 1 | *நின்னுக்கோரி வர்ணம்* | சித்ரா | வாலி | 04:37 |
| 2 | *ஒரு பூங்காவனம்* | எஸ். ஜானகி | 04:25 |  |
| 3 | *ராஜா ராஜாதி* | இளையராஜா | 04:42 |  |
| 4 | *ரோஜாப்பூ ஆடி வந்தது* | எஸ். ஜானகி | 04:27 |  |
| 5 | *தூங்காத விழிகள்* | கே. ஜே. யேசுதாஸ், எஸ். ஜானகி | 04:41 |  |
| 6 | *வா வா அன்பே* | கே. ஜே. யேசுதாஸ், சித்ரா | 04:40 | } |

## விருதுகள்
- 1988 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது - மூன்றாவது இடம்
# ராம் (திரைப்படம்)



**ராம்** (*Raam*) 2005 ஆம் ஆண்டு அமீரின் எழுத்து, தயாரிப்பு, இயக்கத்தில் வெளிவந்த இந்தியத் தமிழ்த் திரைப்படமாகும். மர்மம் தொடர்பான பரபரப்பூட்டும் இத்திரைப்படத்தில் ஜீவா, காஜலா, சரண்யா பொன்வண்ணன் ஆகியோர் முதன்மை வேடங்களிலும் குணால் சா, இரகுமான், கஞ்சா கறுப்பு, முரளி ஆகியோர் துணை வேடங்களிலும் நடித்திருந்தனர். இப்படம் 2005 மார்ச் 4 அன்று வெளியிடப்பட்டு வெற்றி பெற்றது. இத்திரைப்படம் 2006-இல் சைப்ரஸ் பன்னாட்டுத் திரைப்பட விழாவில் திரையிடப்பட்டது. விழாவில் ஜீவாவிற்கு சிறந்த நடிகர் விருது, யுவன் சங்கர் ராஜாவிற்கு சிறந்த இசையமைப்பாளர் விருது என இரண்டு விருதுகளை வென்றது. ஜீவா, சரண்யா ஆகியோரின் நடிப்பிற்காகவும், திரைக்கதை, இசை, ஒளிப்பதிவு ஆகியவற்றிற்காகவும், இப்படம் விமர்சன ரீதியாக பாராட்டப்பட்டது. இத்திரைப்படம் இந்தியில் *போலோ ராம்* (2009) என்றும் கன்னடத்தில் குச்சா 2 (2018) என்றும் மறு ஆக்கம் செய்யப்பட்டது.  

## கதை

மகன் அவனது தாயைக் கொன்று விட்டதாக வரும் செய்தி கேட்டு அதிர்ந்து போகும் காவல்துறையினர் தமது தேடுதலின் பின்னர் உண்மையான கொலையாளி யார் என்பதனைக் கண்டுபிடிக்கின்றனர்.இதற்கிடையே கொலைகாரனாகக் கைது செய்யப்படும் காதலனைப் பார்த்து மனம் வருந்துகின்றார் ராமின் காதலி. ராமின் தாய் அவனின் காதலியின் சகோதரானால் கொல்லப்படும் செய்தி கேட்டறிகின்றான் ராம். மேலும் அவன் கஞ்சா போன்ற போதைபொருட்களினை உபயோகிப்பதனைப் பார்த்த ராமின் ஆசிரியரான தாயாரை யாருக்கும் தெரியாதவண்ணம் கொலையும் செய்யப்படுகின்றார். அதே சமயம் அங்கு வந்த ராம் இதனைப் பார்த்து திகைத்து நிற்கையில் தாயாரின் வயிற்றில் குத்தப்பட்டிருந்த கத்தியினை தன் கையிலெடுத்து பின் மயங்கி சரிகின்றார். இதற்கிடையில் கூடும் காவல்துறையினர் ராம் மீது கொலைப்பழியினையும் சுமத்துவது பரிதாபம். இறுதியில் கொலைகாரனாகக் கருதப்பட்ட ராம் செய்யாத தவறிற்காக சிறை சென்றதற்காகவும் தாயாரைக் கொலை செய்தவனைப் பழிவாங்குவதற்காகவும் மீண்டும் கொலை செய்யத் தூண்டப்படுகின்றான்.  

## பாடல்கள்
இத்திரைப்படத்திற்கு யுவன் சங்கர் ராஜா இசையமைத்திருந்தார். ஓர் இசைக்கருவிப் பாடலுடன் சேர்த்து மொத்தம் ஏழு பாடல்களை அமைத்திருந்தார். பாடல் வரிகளை சினேகன் எழுதியிருந்தார்.
# பிதாமகன்


***பிதாமகன்*** (*Pithamagan*) 2003ஆம் ஆண்டு பாலாவின் இயக்கத்தில் வெளிவந்த தமிழ்த் திரைப்படம். இத்திரைப்படத்தில் விக்ரம், சூர்யா, லைலா, சங்கீதா ஆகியோர் முதன்மையா ன பாத்திரங்களில் நடித்துள்ளனர். இப்படம் இளையராஜவின் இசையில் வெளிவந்துள்ளது.  

## கதை

சித்தன் (விக்ரம்) இளவயதிலேயே அனாதை ஆனவன். இறந்தவர்களின் உடல்களை எரிப்பதனையே தொழிலாகக் கொண்டிருக்கும் இவன் மிருகக்குணம் கொண்டவனாக அனைவராலும் பார்க்கப்படுகின்றான். யாரேனும் இவனையோ இவனுக்கு நெருங்கியவர்களையோ எதிர்த்தால் திடீரென கோபம் கொள்வான். அப்பகுதியில் போதைப் பொருட்களை விற்பனை செய்யும் கோமதியின் (சங்கீதா) அன்பினால் ஈர்க்கப்படுகின்றான் சித்தன். சித்தனுக்கு தன் முதலாளியிடமே (மகாதேவன்) வேலை வாங்கித் தருகிறாள் கோமதி. தொடர்ந்து, முதலாளிக்காக போதைப் பொருட்களை கடத்திய வழக்கில் சித்தன் சிறைக்குச் செல்கிறான். இதற்கிடையில் மக்களை ஏமாற்றிப் பிழைக்கும் தொழிலைக் கொண்டிருந்த சக்தி (சூர்யா) மஞ்சு (லைலா) என்னும் பெண்ணிடம் தகராறுகள் செய்து பின்னர் சிறையில் அடைக்கப்படுகின்றான். சிறையில் சித்தனைச் சந்திக்கும் சக்தி அவனுடன் நண்பனாகின்றான். சிறையை விட்டு விடுதலையான பின்னர் சக்தி, அவனுடைய நண்பர்கள், கோமதி, சித்தன் அனைவரும் ஒரு வீட்டில் வாழ்கின்றனர். மஞ்சுவும் இவர்களுக்கு அறிமுகமாகிறாள். சித்தனும் கோமதியும் ஒருவர் மேல் ஒருவர் அன்பாகவும் இருக்கின்றனர்.  

ஒருநாள் முதலாளி கொன்று போடும் ஒருவனின் உடலை எரிக்கிறான் சித்தன். இதனால், இந்த கொலை வழக்கில் சிக்குகிறான் சித்தன். இந்த வழக்கில் முதலாளி குறித்த உண்மைகளை அறிவிக்கப் போவதாக சக்தி கூற, இதனால் துணுக்குற்ற முதலாளி ஆட்களை அனுப்பி சக்தியைக் கொல்கிறார். நண்பனை இழந்த துயர் தாங்காத சித்தன் முதலாளியைக் கொல்கிறார். பின்னர், எவருடன் சேர்ந்து வாழ விருப்பமின்றி தன் வழியே சித்தன் செல்வதுடன் திரைப்படம் நிறைவடைகிறது.
# கனகாங்கி


**கனகாங்கி** கருநாடக இசையின் முதல் மேளகர்த்தா இராகம் ஆகும். அசம்பூர்ண பத்ததியில் முதல் இராகத்திற்கு **கனகாம்பரி** என்ற பெயர் கொடுக்கப்பட்டுள்ளது. இது முத்துசுவாமி தீட்சிதர் பள்ளியில் *கனகம்பரி* என்று அழைக்கப்படுகிறது.  

## இலக்கணம்

| அவரோகணம்: | ஸ் நி<sub>1</sub> த<sub>1</sub> ப ம<sub>1</sub> க<sub>1</sub> ரி<sub>1</sub> ஸ | } |
| --- | --- | --- |

- 72 மேளகர்த்தா திட்டத்தில் முதல் மேளம்.
- இது *இந்து* என்றழைக்கப்படும் முதல் வட்டத்தில் (சக்கரத்தில்) முதல் மேளம்.
- இந்த இராகத்தில் ஷட்ஜம், சுத்த ரிஷபம்(ரி<sub>1</sub>), சுத்த காந்தாரம்(க<sub>1</sub>), சுத்த மத்திமம்(ம<sub>1</sub>), பஞ்சமம், சுத்த தைவதம்(த<sub>1</sub>), சுத்த நிஷாதம்(நி<sub>1</sub>) ஆகிய சுரங்கள் வருகின்றன.

## சிறப்பு அம்சங்கள்
- இது ஒரு விவாதி மேளம்.
- நீண்ட ஆலாபனைக்கு இடம் தராத இராகம்.
- இதன் மத்திமத்தை பிரதி மத்திமமாக மாற்றினால் இராகம் சாலகம் (37) ஆகும்.
- கிரக பேதத்தின் வழியாக இந்த மேளத்தின் ரிஷப சுரம் முறையே காமவர்த்தனி மேளம் (51) தோற்றுவிக்கிறது (மூர்ச்சனாகாரக மேளம்).
- இந்த மேளத்தில் சில ஜன்ய இராகங்கள் உண்டு.
## ஐன்ய ராகங்கள்

## உருப்படிகள்
| கிருதி | *சிறீ கணநாதம்* | தியாகராஜ சுவாமிகள் | ஆதி |  |
| --- | --- | --- | --- | --- |
| கிருதி | கனகாங்க கா | கோடீஸ்வர ஐயர் | ஆதி |  |
| கிருதி | உள்ளம் உருகி | சுத்தானந்த பாரதியார் | ரூபகம் |  |
| கிருதி | *தசரத பால* | பல்லவி சேஷய்யர் | ஆதி |  |
| கிருதி | *கனகாங்கி* | ஆபிரகாம் பண்டிதர் | ரூபகம் | } |

## பிரபலமான பாடல்கள்
இந்த கடினமான ராகத்தில் சில பாடல்கள் இயற்றப்பட்டுள்ளன, அவற்றில் சில பின்வருமாறு:  

முத்துசாமி தீட்சிதர் எழுதிய கனகாம்பரி ராகம் கனகாம்பரியில் கனகஅம்னிஅம்ரதலாஹரி  

தியாகராஜர் எழுதிய ஸ்ரீ கணநாதம் பஜ்யம்  

கோடீஸ்வர ஐயரின் கனகங்ககா - ஒவ்வொரு மேலகர்த்தா ராகத்திலும் ஒரு கீர்த்தனையை இயற்றிய இவர் தனது மகத்தான நூலான கந்த கணமுதம்  

ஸ்ரீசா புத்ரயா என்பது டாக்டர் எம்.பாலமுரளிகிருஷ்ணாவின் ஒரு தொகுப்பாகும், இது ஒவ்வொரு மேளகர்த்தா ராகத்திலும் அவர் உருவாக்கிய தொடர்ச்சியான பாடல்களின் ஒரு பகுதியாகும்.  

வர்ணம் - நல்லான் சக்ரவர்த்தி மூர்த்தி எழுதிய ஜனக ராக வர்ண மஞ்சரியின் ஸ்ரீ கணேஸ்வரம்
# கானமூர்த்தி

**கானமூர்த்தி** இராகம் கருநாடக இசையின் 3வது மேளகர்த்தா இராகம் ஆகும். இந்த இராகம் கருணைச் சுவையை வெளிப்படுத்துகிறது. அசம்பூர்ண பத்ததியில் 3வது இராகத்திற்கு **கானஸாமவராளி** என்ற பெயர் கொடுக்கப்பட்டுள்ளது.  

## இலக்கணம்

| அவரோகணம்: | ஸ் நி<sub>3</sub> த<sub>1</sub> ப ம<sub>1</sub> க<sub>1</sub> ரி<sub>1</sub> ஸ | } |
| --- | --- | --- |

- *இந்து* என்றழைக்கப்படும் முதல் வட்டத்தில் (சக்கரத்தில்) 3 வது மேளம்.
- இந்த இராகத்தில் ஷட்ஜம், சுத்த ரிஷபம் (ரி<sub>1</sub>), சுத்த காந்தாரம்(க<sub>1</sub>), சுத்த மத்திமம்(ம<sub>1</sub>), பஞ்சமம், சுத்த தைவதம்(த<sub>1</sub>), காகலி நிஷாதம் (நி<sub>3</sub>) ஆகிய சுரங்கள் வருகின்றன.

## சிறப்பு அம்சங்கள்
- இது ஒரு விவாதி மேளம்.
- பிரத்தியாகத கமகம் இந்த இராகத்திற்கு அழகைக் கொடுக்கிறது.
- இதன் மத்திமத்தை பிரதி மத்திமமாக மாற்றினால் இராகம் ஜாலவராளி (39) ஆகும்.
- கிரக பேதத்தின் வழியாக இந்த மேளத்தின் ரிஷப, மத்திம ஆகிய சுரங்கள் முறையே விஷ்வம்பரி (54), சியாமளாங்கி (55) ஆகிய மேளங்களைத் தோற்றுவிக்கின்றன. (மூர்ச்சனாகாரக மேளம்).

## உருப்படிகள்
| கிருதி | *கானமூர்த்தே* | தியாகராஜ சுவாமிகள் | ஆதி |  |
| --- | --- | --- | --- | --- |
| கிருதி | மாமதுரஸா | கோடீஸ்வர ஐயர் | ஆதி |  |
| கிருதி | *சிறீபதே* | வீணை சேஷண்ணா | ருபகம் |  |
| கிருதி | நம்பி வாழ்கிறேன் | சுத்தானந்த பாரதியார் | ஆதி | } |
# தேனுகா (இராகம்)

*இது தேனுகா இராகத்தைப் பற்றிய கட்டுரை . எழுத்தாளர் தேனுகா குறித்து படிக்க தேனுகா (எழுத்தாளர்)*  

**தேனுகா** இராகம், கருநாடக இசையின் 9 ஆவது மேளகர்த்தா இராகம் ஆகும். அசம்பூர்ண பத்ததியில் 9 ஆவது இராகத்திற்குத் **துனிபின்னஷட்ஜம்** என்ற பெயர் கொடுக்கப்பட்டுள்ளது.  

## இலக்கணம்

| அவரோகணம்: | ஸ் நி<sub>3</sub> த<sub>1</sub> ப ம<sub>1</sub> க<sub>2</sub> ரி<sub>1</sub> ஸ | } |
| --- | --- | --- |
- *நேத்ர* என்றழைக்கப்படும் 2 வது வட்டத்தில் (சக்கரத்தில்) 3 வது இராகம்.
- இந்த ராகத்தில் ஷட்ஜம், சுத்த ரிஷபம்(ரி<sub>1</sub>), சாதாரண காந்தாரம்(க<sub>2</sub>), சுத்த மத்திமம்(ம<sub>1</sub>), பஞ்சமம், சுத்த தைவதம்(த<sub>1</sub>), காகலி நிஷாதம்(நி<sub>3</sub>) ஆகிய சுரங்கள் வருகின்றன.

## சிறப்பு அம்சங்கள்
- இதன் மத்திமத்தை பிரதி மத்திமாக மாற்றினால் இராகம் சுபபந்துவராளி (45) ஆகும்.
- கிரக பேதத்தின் வழியாக இந்த மேளத்தின் ரிஷப, மத்திம, தைவத ஆகிய சுரங்கள் முறையே சித்ராம்பரி (61), சண்முகப்பிரியா (56), சூலினி (35) ஆகிய மேளங்களைத் தோற்றுவிக்கின்றன (மூர்ச்சனாகாரக மேளம்).
- பல ஜன்ய இராகங்களைக் கொண்ட மேளகர்த்தா.

## உருப்படிகள்
| கிருதி | *தெலியலேதுராமா* | தியாகராஜ சுவாமிகள் | ஆதி |  |
| --- | --- | --- | --- | --- |
| கிருதி | கருணைக்கடலே | கோடீஸ்வர ஐயர் | ஆதி |  |
| கிருதி | கேட்டவரம் அருளும் | அம்புஜம் கிருஷ்ணா | ஆதி |  |
| கிருதி | இனி என்னக்குறை | பெரியசாமித் தூரன் | ஆதி |  |
| கிருதி | *ராமாபிராமா* | வீணை சேஷண்ணா | ரூபகம் |  |
| கிருதி | தெரிசனமே | முத்துத் தாண்டவர் | ரூபகம் |  |
| கிருதி | அரசேயான் | இலட்சுமணப்பிள்ளை | ரூபகம் |  |
| கிருதி | ஸ்ரீகுருகுஹ மூர்த்தி | பொன்னையா பிள்ளை | ரூபகம் |  |
| கிருதி | காமதேனுகா | சுத்தானந்த பாரதியார் | திஸ்ர ஜம்பை | } |

## ஜன்ய இராகங்கள்
தேனுகாவின் ஜன்ய இராகங்கள் இவை.  

- பின்னபஞ்சமம்
- சாமவராளி
- சுருட்டிமல்லாரு
- டக்கா
- லலிததோடி
- பின்னஷட்ஜமம்
- மார்க்கவி
- மராளகமினி
- வத்ஸா
- வஜ்ஜிரகாந்தி
# அப்பாச்சி இணைய வழங்கி


**அப்பாச்சி இணைய வழங்கி** (Apache HTTP Server) ஒரு கட்டற்ற இணைய வழங்கி மென்பொருளாகும். இது யுனிக்சு, லினிக்சு, விண்டோசு, நாவல் நெட்வெர் போன்ற பல்வேறு இயங்குதளங்களில் இயங்கக் கூடியது. அப்பாச்சி இணைய வழங்கியானது ஆரம்பத்தில் உலகளாவிய வலையமைப்பின் வளர்ச்சிக்குதவியதுடன் இன்றளவும் உலகில் மிக அதிகமாகப் பயன்படுத்தப்படும் இணைய வழங்கி மென்பொருளாக உள்ளது. அத்துடன் இதுவே மற்றை இணைய வழங்கி மென்பொருட்களிற்கு மாதிரியாகத் திகழ்கின்றது. அப்பாச்சி மென்பொருட்களானது கட்டற்ற நிரலாலாளர்களால் விருத்தி செய்யப் படுகின்றது.  

## வரலாறு
ஆரம்பத்தில் வெளிவந்தபோது இது நெட்சுகேப்பின் இணைய வழங்கியின் (இன்றைய சண் யா சிசுடம் இணைய வழங்கி) அன்றிலிருந்து ஏனைய யுனிக்சு இயங்குதளத்தின் போட்டியாளராக விளங்கத் தொடங்கி ஏப்ரல் 1996 இல் உலகில் மிகப் பிரபலமான இணைய வழங்கி மென்பொருளாக மாற்றமடைந்தது. மே, 1999 இல் 57% மான இணையத்தளங்கள் அப்பாச்சியினையே பாவித்தன. பெப்ரவரி 2006 இல் 68% வீதமான இணையத்தளங்கள் அப்பாச்சியினையே பாவித்தன.  

## பயன்பாடு
உலகளாவிய வலையின் நிலையான மற்றும் மாறுகின்ற உள்ளடக்கங்களைக் காண்பிப்பதற்காக வசதிகள் **அப்பாச்சி** இணைய வழங்கியில் இருந்து எதிர்பார்க்கப் படுகின்றது.  

லாம்ப் (LAMP) என ஆங்கிலத்தில் அழைக்கபடும் பிரபலான லினக்சு, அப்பாச்சி, மையெசுக்யூயெல், பி.எச்.பி/பெர்ள்/பைத்தோன் இது முக்கியமான ஒன்றாகும்.  

அப்பாச்சி இணைய வழங்கியானது வேறு மென்பொருட்களுடனும் விநியோகிக்கப் படுகின்றது. எடுத்துக் காட்டாக ஆரக்கிள் தகவற்தளம், ஐ.பி.எம் வெப்ஸ்பியர் பிரயோக வழங்கி, ஆப்பிள் கணினிகளின் மக்ஓஸ் X உடனும் ஒருங்கிணைக்கப் பட்டுள்ளது. இது தவிர போர்லாண்ட் மென்பொருட்களான டெல்பி மற்றும் லினக்ஸ்ஸிற்கான் கைலிக்ஸ்சும் **அப்பாச்சியை** ஆதரிக்கின்றன.  

அப்பாச்சி கோப்பொன்றை பாதுகாப்பாக இணையமூடாகப் பகிர்வதற்காக வசதிகளை வழங்குகின்றது. எடுத்துக் காட்டாக பயனர் ஒருவர் அப்பாச்சியின் மூலக் கோப்புறைப் பக்கத்தில் (root) கோப்பொன்றை போட்டு அதைப் பகிர முடியும்.  

இணயப் பக்கங்களை விருத்திசெய்யும் நிரலாக்கர்கள் தமது கணினிகளில் அப்பாச்சி இணைய வழங்கியை நிறுவிப் பரீட்சிப்பது வழமை.  

## நிறுவுதலும் மேலாண்மையும்
### உபுண்டு/டேபியன்
அப்பாச்சியை நிறுவ பின்வரும் கட்டளைகளைப் பயன்படுத்தலாம்.  
<pre>  
sudo apt-get install apache2  
sudo /etc/init.d/apache2 restart  
</pre>  

நீங்கள் நிறுவிய பின்பு, உலாவியில் http://localhost என்ற முகவரிக்குச் சென்றால், அங்கு It Works என்ற அப்பாச்சியின் இயல்பு வலைத்ப்பக்கத்தைப் பார்க்கலாம். இயல்பாக அப்பாச்சி /var/www என்ற அடைவில் வலைத்தளங்களைப் பார்க்கும்.  

## வெளியிணைப்புகள்
- அப்பாச்சி இணைய சேவர் அதிகாரப்பூர்வ இணையத்தளம். -
- ONLamp.com Apache DevCenter -
- அப்பாச்சி வீக் -
- அப்பாச்சி செய்திகள் -
### எப்படிச் செய்வது
- How to Install And Configure Apache In Ubuntu -
# ஆபிஸ் 2003 சரிபார்க்கும் கருவிகள்

**ஆபிஸ் 2003 சரிபார்க்கும் கருவிகள்** இந்திய மொழிகளான தமிழ், தெலுங்கு, கன்னடம், குஜராத்தி, ஹிந்தி ஆகிய மொழிகள் உட்பட உலகின் ஐம்பதிற்கும் மேற்பட்ட மொழிகளில் ஒருங்குறியிலான உள்ளீடுகளை எழுத்துப் பிழைதிருத்தம் தானாகவே செய்தல் (Auto Correct) வசதிகளை உள்ளடக்கியது. எனினும் ஒத்தசொல் வசதி இந்திய மொழிகளில் தமிழ் மற்றும் ஹிந்தி் ஆகிய இருமொழிகளில் மாத்திரம் தான் உள்ளது.  
இதை நிறுவுவதற்கு ஆபிஸ் 2003 பதிப்பு நிறுவப் பட்டிருத்தல் வேண்டும். ஒருங்குறியில் தமிழை ஆபிஸ் பதிப்புகளில் உள்ளீடு செய்வதானால் எ-கலப்பை அல்லது வேறேதேனும் மென்பொருளைப் பாவிக்கலாம். மைக்ரோசாப்ட் தானாகவே பயன்படுத்தும் மொழியைக் கண்டுபிடித்துத் திருத்தங்களை மேற்கொள்ளும். முதலாவது படத்தில் தமிழ் ஒருங்குறியில் அமைக்கப் பட்ட சோதனைக் கோப்பொன்றில் எழுத்துப் பிழைகள் சிலவற்றைச் சரியாகவும் வேறுசிலவற்றைப் பிழையாகவும் சிகப்புக் கோடிடுவதைக் காணலாம்.  

## வெளியிணைப்புகள்
- மைக்ரோசாப்ட் சரிபார்க்கும் கருவிகள்
- ஒவ்வொரு மொழிக்குமான வசதிகளின் ஒப்பீடு
# தி காட்பாதர் (திரைப்படம்)


**தி காட்பாதர்**(The Godfather) திரைப்படம் அதே பெயரில் வெளிவந்த நாவலை அடிப்படையாகக்கொண்டு எடுக்கப்பட்ட மாபெரும் சாதனைத்திரைப்படம். இத்திரைப்படம் உலகின் தலைசிறந்த திரைப்படங்களில் ஒன்றாகவும் மாபியாக்களை மையமாக வைத்து வெளிவந்த சிறந்த திரைப்படமாகவும் இன்றளவும் பேசப்படுகின்றது.  

## வகை
நாடகப்படம்  

## கதை

மாபியாத்தலைவரான விட்டோ கார்லியோன் தனது கொள்கைகளால் தன்னிடம் உதவி கேட்டு வருபவர்களின் விருப்பங்களிற்கேற்ப கொலை கொள்ளை ஆகிய காரியங்களில் ஈடுபட்டு வரும் இவரை அனைவரும் தந்தை என அழைப்பர்.எதிரிகளினால் இவர் கொல்லப்படவே இவரது இளைய மகன் தனது தந்தையின் பாதையில் எதிரிகளை பழிதீர்ப்பதே முதல் பாகத்தின் கதை.
# 1968



**1968** (**MCMLXVIII**) ஒரு திங்கட்கிழமையில் ஆரம்பமான ஒரு கிரிகோரியன் நெட்டாண்டு ஆகும்.  

## நிகழ்வுகள்
- பெப்ரவரி 7 - இந்திய விமானப்படையின் அன்டோனொவ்-12 விமானம் இமாச்சலப் பிரதேசத்தில் வீழ்ந்து நொருங்கியதில் அதில் பயணம் செய்த 98 இராணுவத்தினரும், 6 பணியாளர்களும் கொல்லப்பட்டனர். இறந்தவர்களின் 5 பேரின் உடல்கள் மட்டுமே மீட்கப்பட்டன.
- பெப்ரவரி 8 - போயிங் 747 விமானத்தினது முதற் பறப்பு
- மார்ச் 12 - மொறீசியஸ் பிரித்தானிய ஆட்சியிலிருந்து விடுதலை பெற்றது.
- டிசம்பர் 25 - இந்திய நாட்டில் தமிழ்நாடு மாநிலத்தில் கீழ்வெண்மணி என்ற இடத்தில் கீழ்வெண்மணிப் படுகொலைகள் நடந்தது.

## பிறப்புகள்
- மார்ச் 2 - டேனியல் கிரெய்க், பிரித்தானிய நடிகர்
- மார்ச் 23 - மைக் அத்தர்ட்டன், இங்கிலாந்து துடுப்பட்ட வீரர்
- மார்ச் 28 - நாசர் ஹுசைன், இங்கிலாந்து துடுப்பாட்ட வீரர்
- மார்ச் 30 - செலின் டியான், கனேடியப் பாடகர்
- மே 28 - கைலி மினாக், ஆத்திரேலிய நடிகை
- சூலை 16 - தன்ராஜ் பிள்ளை, இந்திய ஹாக்கி வீரர்
- ஆகஸ்டு 5 - மரீன் லெ பென், பிரெஞ்சு அரசியல்வாதி
- செப்டம்பர் 25 - வில் சிமித், அமெரிக்கப் பாடகர், நடிகர்
- அக்டோபர் 9 - டிராய் டேவிஸ், அமெரிக்க மனித உரிமையாளர் (இ. 2011)
- அக்டோபர் 12 - ஹக் ஜேக்மேன், ஆத்திரேலிய நடிகர்

## இறப்புகள்
- பெப்ரவரி 21 - Howard Walter Florey, நோபல் பரிசு பெற்ற ஆஸ்திரேலியர் (பி. 1898)
- மார்ச் 27 - Yuri Gagarin, விண்வெளி வீரர் (பி. 1934)
- ஏப்ரல் 1 - Lev Davidovich Landau, நோபல் பரிசு பெற்ற ரசியர் (பி. 1908)
- ஏப்ரல் 4 - Rev. Martin Luther King Jr., நோபல் பரிசு பெற்ற அமெரிக்கர் (பி. 1929)
- ஜூன் 1 - Helen Keller (b. 1880)
- ஜூன் 14 - Salvatore Quasimodo, நோபல் பரிசு பெற்ற இத்தாலிய எழுத்தாளர் (பி. 1901)
- ஜூலை 18 - Corneille Heymans, நோபல் பரிசு பெற்றவர் (பி. 1892)
- ஜூலை 23 - Henry Hallett Dale, நோபல் பரிசு பெற்ற ஆங்கிலேயர் (பி. 1875)
- ஜூலை 28 - Otto Hahn, நோபல் பரிசு பெற்ற ஜேர்மானியர் (பி. 1879)

## நோபல் பரிசுகள்
- இயற்பியல் - Luis Walter Alvarez
- வேதியியல் - Lars Onsager
- மருத்துவம் - Robert W. Holley, Har Gobind Khorana, Marshall W. Nirenberg
- இலக்கியம் - Yasunari Kawabata
- சமாதானம் - René Cassin
# டிரைவர் 3



**டிரைவர் 3**(**Driver 3**) நிகழ்பட விளையாட்டு எக்ஸ் பாக்ஸ் மற்றும் பிளேஸ்டேசன் 2 ஆகிய இயந்திரங்களிற்காக ஆனி மாதம் 21, 2003 அன்று வட அமெரிக்காவில் வெளியிடப்பட்டது.  

## கதை

மியாமியின் காவல் துறையில் பணி புரியும் டானர் கொள்ளைக்கும்பல்களைப் பிடிக்கத்திட்டமிட்டு அந்தக் கும்பலுடனேயே கொள்ளைக்காரனாக நடிக்கும் டானர் பல வழிகளில் அவர்களுக்கு உதவி புரிகின்ற மாதிரி நடிக்கின்றார்.அதே சமயம் உதவியும் செய்கின்றார்.இவ்வாறு அவர் செய்யும் உதவிகளையே நாம் இந்நிகழ்பட விளையாட்டில் விளையாடுவது குறிப்பிடத்தக்கது.  

de:Driver (Spieleserie)#Driv3r
# படிமம்:Driv3rbox.jpg

## Summary
*DRIV3R* box art. Source: . Image property of copyright holder.  

## License

## Fair use rationale for use in the article Driv3r
Though this image is subject to copyright, its use is covered by the U.S. fair use laws because:  
1. It illustrates an educational article about the game from which the cover illustration was taken.
1. The use of the cover will not affect the value of the original work or limit the copyright holder's rights or ability to distribute the original. In particular, copies could not be used to make illegal copies of the game.
1. It is a low resolution image.
1. The image is only a small portion of the commercial product.
1. It is not replaceable with an uncopyrighted or freely copyrighted image of comparable educational value.
# 12 பி (திரைப்படம்)



***12 பி*** (*12B*) திரைப்படம் 2001 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தில் ஷாம், சிம்ரன், ஜோதிகா, விவேக் போன்றவர்கள் நடித்துள்ளனர். இயக்குநர் ஜீவாவின் எழுத்து இயக்கம் ஒளிப்பதிவில் வெளிவந்த திரைப்படமாகும். இப்படத்தின் வழியாக ஜீவா இயக்குநராக அறிமுகமானார். படத்திற்கான உரையாடலை சுஜாதா எழுதினார். ஆரிசு ஜெயராஜ் படத்திற்கு இசையமைத்தார். புன்னகைப்பூவே என்ற பாடல் மிகவும் பரவலாகப் பேசப்பட்டது. இந்த படத்தில் ஷாம் நாயகனாக அறிமுகமானார். இப்படத்தில் சிம்ரன், ஜோதிகா ஆகியோர் நாயகிகளாக நடித்தனர். இந்தி நடிகர்கள் சுனில் ஷெட்டி மற்றும் மூன் மூன் சென் ஆகியோர் துணை வேடங்களில் நடித்தனர். படத்தொகுப்பை பி. லெனின், வி. டி. விஜயன் ஆகியோர் மேற்கொண்டனர்.  

12பி படமானது 1998 ஆம் ஆண்டு வெளியான பிரித்தானிய-அமெரிக்க காதல் நாடகத் திரைப்படமான *ஸ்லைடிங் டோர்ஸ்* என்ற படத்தின் அதிகாரப்பூர்வமற்ற மறுஆக்கம் ஆகும். இந்தத் திரைப்படம் தமிழ்த் திரையுலகில் இரட்டைக் கதை சொல்லலை அறிமுகப்படுத்தியது; ஒரு மனிதன் ஒரு பேருந்தைப் பிடிப்பதைப் பொறுத்து அவனது வாழ்க்கையில் நடக்கும் நிகழ்வுகளை இது சித்தரிக்கிறது. தமிழ்த் திரையுலகின் இரண்டு முன்னணி பெண் நடிகைகளான சிம்ரன், ஜோதிகா ஆகியோர் நடித்ததற்காக இந்தப் படம் கவனத்தைப் பெற்றது; ஷெட்டி, சென் தோன்றிய முதல் தமிழ் படமும் இதுதான். இந்தப் படம் 2001 செப்டம்பர் 28 அன்று வெளியானது.வணிக ரீதியாக சராசரி வெற்றியைப் பெற்றது. விமர்சகர்கள் படத்தின் மாறுபட்ட திரைக்கதை அமைப்பைப் பாராட்டினர், ஆனால் கதையை விமர்சித்தனர், இது அவர்களுக்கு குழப்பத்தை ஏற்படுத்தியது.  

## வகை
மசாலாப்படம்  

## கதை

வேலை தேடிச்செல்லும் நபரான சக்தி ஒரு அழகிய பெண்ணைப் பார்த்து மயங்குகின்றார். அவர் அப்பெண்ணின் பின்னே செல்கின்றார். மேலும் அவர் செல்ல வேண்டிய பேருந்தும் சென்றது வங்கியில் அவருக்குக் கிடைக்க வேண்டிய வேலையும் பறிபோனது. அதே வேளை கதையில் மாற்றம். இவ்வாறு அவர் வேலைக்குச் சென்றிருந்தால் என்ன நடந்திருக்கும் என்ற கற்பனைக்கதையினுள்ளும் அழைக்கப்படுகின்றோம் நாம். அவ்வாறு வேலைக்குச் செல்லும் சக்திக்கு வங்கியில் வேலை கிடைத்தது. அங்கு அவர் பின் தொடர்ந்து சென்ற பெண்ணிடம் தன் காதலை வெளிப்படுத்த முயற்சி செய்தும் பயனெதுவும் இல்லை. ஆனால் வங்கியிலிருந்த ஒரு பெண்ணால் காதலிக்கப்பட்டார். பேருந்து நிலையத்தில் பெண்ணைத் தொடர்ந்து சென்ற சக்தியோ வேலை கிடைக்காது பல துன்பங்களுக்கு ஆளாக நேரிடுகின்றது. இறுதியில் நண்பர் ஒருவரின் உதவியுடன் வாகனங்களைத் திருத்துபவராகப் பணி புரிந்தார். இவ்வாறு இருக்கும் போது அவர் பின் தொடர்ந்து சென்ற பெண்ணைப் காண்கின்றார். அவரிடம் உள்ள தன் காதலை வெளிப்படுத்துகின்றார். இருவருக்கும் ஏற்படும் காதலில் திடீரென அப்பெண்ணைத் திருமணம் செய்து கொள்ள வந்த அவள் மாமன் அவளைத் தான் காதல் செய்வதாகக் கூறுகின்றான். இப்பிரச்சனையிலிருந்து எவ்வாறு சக்தியும் அவன் காதலியும் தப்பிக்கின்றனர் என திரைக்கதை நகருகின்றது.  

## இசை
இப்படத்திற்கு ஹாரிஸ் ஜயராஜ் இசையமைத்தார். குறிப்பாக "ஒரு புன்னகைப் பூவே" பாடல் பிரபலமானது. "ஆனந்தம்" என்ற செல்லிசைப் பாடலை பிரேம்ஜி அமரன் பாடினார்.